open-index/open-wikipedia-markdown huggingface dataset:
கூட்டுப்புழு

**கூட்டுப்புழு** (*Pupa*) எனப்படுவது சில பூச்சிகளின் வாழ்க்கை வட்டத்தில், உருமாற்றம் வழியாக உருவாகும் குடம்பி நிலைக்கும், முதிர்நிலைக்கும் இடைப்பட்ட ஒரு விருத்தி நிலையாகும். இந்நிலையில் அந்த உயிரினம் உணவு உட்கொள்ளல் உட்படத் தனது தொழிற்பாடுகளை நிறுத்தி, பொதுவாக அசைவற்ற நிலையில் இருக்கும். இது மேலும் ஒரு கடினமான பாதுகாப்பு உறையால் மூடப்பட்ட நிலையில் காணப்படும். இந்த உறையை இந்த நிலைக்கு முன்னருள்ள குடம்பிகளே உருவாக்கும். அத்துடன் இவை பொதுவாக தான் வாழும் சூழலில் பாதுகாப்புடன் இருப்பதற்காக உருமறைப்பு (camouflage) செய்யக்கூடிய தன்மையையும் கொண்டிருக்கும்.

இந்த நிலையானது முளையம், குடம்பி, கூட்டுப்புழு, முதிர் நிலை ஆகிய நான்கு உயிர் வளர்ச்சிப் படிநிலைகளைக் கொண்ட முழு உருமாற்றமடையும் பூச்சிகளிலேயே காணப்படும். இந்தக் கூட்டுப்புழுப் பருவம் வெவ்வேறு இனங்களில் வெவ்வேறு பெயர் கொண்டு அழைக்கப்படும். இந்தக் கூட்டுப்புழு நிலையிலேயே உடலில் இனப்பெருக்கத்திற்குத் தேவையான உறுப்புக்கள் விருத்தியடையும்.

## படத் தொகுப்பு

File:Papilio dardanus emerging.ogv|thumb|*Papilio dardanus* கூட்டுப்புழு நிலையிலிருந்து முதிர் பருவம் வெளியேறும் நிகழ்படம்
Image:Caterpillar making cocoon2.jpg|An Emperor Gum Moth caterpillar spinning its cocoon.
Image:Actias luna pupa 2 sjh.JPG|Luna moth cocoon and pupa.
Image:Actias luna cocoons sjh.JPG|Assortment of Luna moth cocoons.
Image:Actias luna emergence sjh.gif|Luna moth emerging from silk cocoon.
Image:Actias luna pupa sjh enhanced.JPG|Luna moth pupa removed from cocoon.
Image:Chrysalis5504.jpg|Chrysalis of Gulf Fritillary in Georgetown, South Carolina
Image:Pupation_-_Inachis_io.jpg|Pupation of *Inachis io*
Image:Monarch Butterfly Chrysalis.JPG|Monarch Butterfly chrysalis
File:Cetoine global.jpg|The pupa of *Cetonia aurata*


பகுப்பு:பூச்சியியல்
பண்டைய தமிழகம் (நூல்)

**பண்டைய தமிழகம்** என்பது யாழ்ப்பாணப் பல்கலைக்கழகத்தைச் சேர்ந்த வரலாற்றுத்துறை ஆசிரியரான சி.க. சிற்றம்பலம் என்பவரால் எழுதப்பட்ட வரலாற்றியல் மற்றும் தொல்லியல் நூலாகும். இதில் வரலாற்றுக்கு முற்பட்ட காலம், வரலாற்றுதயக் காலம், வரலாற்றுக்காலம் என தமிழக வரலாற்றை மூன்றாகப் பிரித்து அதற்கான தொல்லியற் சான்றுகள் மற்றும் பதிவுகளை மூலமாகக் கொண்டு எழுதப்பட்டுள்ளது.

## நூல்
* http://noolaham.net/project/45/4438/4438.pdf 

பகுப்பு:வரலாற்றியல் தமிழ் நூல்கள்
பகுப்பு:தொல்லியல் தமிழ் நூல்கள்
பகுப்பு:1999 தமிழ் நூல்கள்
பெருக்கல் நேர்மாறு

கணிதத்தில் ஒரு எண் *x*  -ன் **பெருக்கல் நேர்மாறு ** அல்லது (*multiplicative inverse*) **தலைகீழி** (reciprocal) என்பது *x* உடன் பெருக்கப்படும்போது கிடைக்கும் பெருக்கற்பலன் 1 என வருமாறு உள்ள ஒரு எண். *x* -ன் பெருக்கல் தலைகீழியின் குறியீடு: 1/*x* அல்லது *x*&minus;1. விகிதமுறு எண் *a*/*b* -ன் பெருக்கல் தலைகீழி *b*/*a*.ஒரு மெய்யெண்ணின் பெருக்கல் தலைகீழி காண 1 -ஐ அந்த எண்ணால் வகுக்க வேண்டும்.

எடுத்துக்காட்டாக: 
*5 -ன் பெருக்கல் தலைகீழி 1/5 அல்லது  0.2 (தசம வடிவில்). 
*0.25 -ன் பெருக்கல் தலைகீழி 1/0.25 அல்லது 4 (முழு எண் வடிவில்)

*x* -ஐ 1/*x* -உடன் இணைக்கும் **தலைகீழிச் சார்பு**  *f*(*x*) தனக்குத்தானே நேர்மாறாக அமையும் சார்புகளுக்கு ஒரு எளிய எடுத்துக்காட்டு.

கிட்டத்தட்ட, *என்சைக்ளோபீடியா பிரிட்டானிக்கா* (Encyclopædia Britannica) (1797) புத்தகத்தின் மூன்றாவது பதிப்பின் காலத்திலிருந்து *reciprocal* என்ற வார்த்தை பெருக்கற்பலன் 1 ஆக உள்ள இரு எண்களைக் குறிக்கப் பயன்பட்டு வந்திருக்க வேண்டும். யூக்ளிடின் *எலிமெண்ட்ஸ்* புத்தகத்தின் 1570 -ம் ஆண்டு மொழிபெயர்ப்பில் வடிவவியலில்ஒன்றுக்கொன்று எதிர்விகிதசமனில் அமையும் இரு கணியங்களைக் குறிப்பதற்கு *reciprocall* எனப் பயன்படுத்தப்பட்டுள்ளது.

## எடுத்துக்காட்டுகளும் மாற்று எடுத்துக்காட்டுகளும்

மெய்யெண்களில் பூச்சியத்திற்குப் பெருக்கல் தலைகீழி கிடையாது. ஏனென்றால் பூச்சியத்துடன் சேர்த்துப் பெருக்கப்படும்போது 1 கிடைக்கக்கூடிய மெய்யெண்கள் எதுவுமே இல்லை.

பூச்சியத்தைத் தவிர்த்து, 
*ஒவ்வொரு கலப்பெண்ணின் தலைகீழியும் ஒரு கலப்பெண் 
*ஒவ்வொரு மெய்யெண்ணின் தலைகீழியும் ஒரு மெய்யெண் 
*ஒவ்வொரு விகிதமுறு எண்ணின் தலைகீழியும் ஒரு விகிதமுறு எண்

கூட்டல் நேர்மாறும் பெருக்கல் நேர்மாறும் ஒரே எண்ணாகவுடையவை கலப்பெண்ணின் புனை அலகுகள் ± மட்டுமே.
* -ன் கூட்டல் நேர்மாறு:  &minus;() = &minus;  
: -ன் பெருக்கல் நேர்மாறு: 1/ = &minus;, 
*&minus; -ன் கூட்டல் நேர்மாறு:  &minus;(&minus;)=  
:&minus; -ன் பெருக்கல் நேர்மாறு: 1/&minus; =,

ஒரு சதுர அணியின் அணிக்கோவைக்கு கெழுவளையத்தில் நேர்மாறு இருந்தால், இருந்தால் மட்டுமே அந்த அணிக்கு நேர்மாறு இருக்கும்.

முக்கோணவியல் சார்புகளுக்கு தலைகீழிகள் உள்ளன.
* சைனின் தலைகீழி கோசீக்கெண்ட்
* கோசைனின் தலைகீழி சீக்கெண்ட்
* டேன்ஜெண்ட்டின் தலைகீழி கோடேன்ஜெண்ட்

:ஒரு சார்பு *&fnof;* -ன் பெருக்கல் நேர்மாறு அல்லது தலைகீழி 1/*&fnof;*  
:சார்புகளின் சேர்ப்புச் செயலைப் பொறுத்த, நேர்மாறுச் சார்பு *&fnof;*&minus;1.    (*&fnof;*&minus;1 = *&fnof;*&nbsp;o&nbsp;*&fnof;*&minus;1&nbsp;=&nbsp;id.)

இவை இரண்டும் ஒன்றல்ல. இரண்டும் வெவ்வேறானவை என்பதைத் தெளிவாக அறிந்திருத்தல் அவசியம்.   
நேரியல் கோப்புகளில் மட்டுமே இவ்விரண்டு கருத்துகளும் நெருங்கிய தொடர்புடையன. மற்ற சார்புகளைப் பொறுத்தவரையில் இவை இரண்டும் அறவே வெவ்வேறானவை.

## மேற்கோள்கள்


## உசாத்துணை
*Maximally Periodic Reciprocals, Matthews R.A.J. *Bulletin of the Institute of Mathematics and its Applications* vol 28 pp 147–148 1992

பகுப்பு:பெருக்கல்
பகுப்பு:நுண்புல இயற்கணிதம்
பகுப்பு:அடிப்படை இயற்கணிதம்
எடை

2

{{multiple 222
| align     2= right
| direction = horizontal
a2
ஒரு பொருளின் **எடை** (இலங்கை வழக்கு:நிறை) என்பது அந்த பொருளின் மீது ஈர்ப்பின் காரணமாக ஏற்படக்கூடிய விசையாகும். விதி மற்றும் வர்த்தகத்தின் படி, ஒரு குறிப்பிட்ட பொருளின் **எடை** என்பது அதன் திணிவைக் குறிக்கலாம். எனினும் அறிவியலில் எடைக்கும் திணிவுக்கும் பெரும் வித்தியாசம் உள்ளது.aa அதன் பரும அளவு (ஒரு அளவீட்டு அளவு), பெரும்பாலும் இட்டாலிக் எழுத்தான *W* ஆல் குறிக்கப்படும்.  எனும் வாய்ப்பாட்டின் படி எடை என்பது ஒரு பொருளின் மீது புவி (அல்லது வேறு பொருட்கள்0 கொடுக்கும் வி2சை= பொருளின் திணிவு* புவியீர்ர்ப்2பு ஆர்முடுகல் (புவியில்). எடை என்பது இழுவை மற்றும் தள்ளுகை போல ஒரு வகை விசையே ஆகும். எனவே இதனை விசையை அளக்கும் அலகான நியூட்டனாலேயே அளவிடுவர். புவியில் ஈர்ப்பால் விளையும் ஆர்முடுகல் 9.8 ms−2 ஆகையால் புவியில் ஒரு கிலோகிராம் திணிவுள்ள ஒரு பொருளின் எடை கிட்டத்தட்ட 9.8 N ஆகும்.

இரு வேறு கருத்துக்களுடைய இரு வேறு சொற்களான திணிவையும், எடையையும் ஒன்22றென பலர் குழம்பிக் கொள்கின்றனர். அடிப்படையில் எடை ஒரு விசையாகும். எனினும் திணிவு விசையல்ல.

## வரையறைகள்
2

### ஈர்ப்பு வரையறை
அறிமுக இயற்பியல் உரைநூல்களில் மிகவும் பொதுவாக எடைக்கு காணப்படும் வரையறையானது, *ஒரு [[உடல்]] அமைப்பு மீது ஈர்ப்பு [[விசை]] செலுத்தும் [[விசை]]யே எடை என வரையறுக்கிறது.* இது பெரும்பாலும்  என்ற சூத்திரத்தால் வெளிப்படுத்தப்படுகிறது. இங்க *W* என்பது எடை, *m* பொருளின் நிறையையும், *g* என்பது ஈர்ப்பு முடுக்கத்தையும் குறிக்கிறது.

## எடைக்கும் [[திணிவு]]க்குமிடையிலான வேறுபாடுகள்

எடையும் திணிவும் ஒன்று போலத் தென்பட்டாலும் இரண்டுக்குமிடையில் பெரும் வேறுபாடுகள் உள்ளன. திணிவு என்பது அனைத்துப் பொருட்களினதும் அடிப்படைப் பண்பாகும். திணிவு ஒரு பொருளின் அளவாகும். எனினும் எடை என்பது ஒரு பொருள் மீது இன்னொரு பொருள் ஈர்க்கும் விசையாகும். எடை ஈர்ப்பு விசையால் உண்டாவது. ஈர்ப்பு விசை திணிவால் உண்டாவது. உதாரணமாக 10&nbsp;kg  திணிவுள்ள பொருள் மீது புவி பிரயோகிக்கும் 98N (9.8ms−2 * 10&nbsp;kg=98N) விசையே எடையாகும்.

திணிவு இடத்துக்கிடம் மாறுபடாது. ஒரு பொருள் எவ்விடத்திலிருந்தாலும் அது அடக்கும் சடப்பொருள் மாறாது- எனவே திணிவும் மாறாது. எனினும் எடை இடத்துக்கிடம் மாறுபடும் இயல்புடையது. பூமியில் இடத்துக்கிடம் புவியீர்ப்பு ஆர்முடுகலில் சிறிய 0.5% வித்தியாசம் காணப்படுகின்றது. பின்வரும் அட்டவணை அவ்வாறு சில இடங்களிலுள்ள புவியீர்ப்பு ஆர்முடுகல் வேறுபாடுகளைக் காட்டுகின்றது. எனவே ஒரு பொருளின் எடை இவ்விடங்களுக்கிடையில் சிறிய வேறுபாட்டைக் காட்டும். எனினும் திணிவு எவ்விடத்திலும் மாற்றமடையாது.

ஒருவரது புவியில் உள்ள எடையை விட சந்திரனில் எடை குறைவாகும். எனினும் இரு இடங்களிலும் அவரது திணிவு சமமாகும்.

திணிவு ஒரு எண்ணிக்கணியமாகும். விசை ஒரு காவிக்கணியமாகும் (திசை கொண்டது).

## சார்பு எடை
இடத்துக்கிடம் ஈர்ப்பு விசையால் உண்டு பண்ணப்படும் ஆர்முடுகல் வேறுபடுவதால், அண்டத்தில் ஒவ்வொரு அண்டப்பொருளும் வேறு பொருட்களில் வெவ்வேறளவான எடையை உருவாக்குகின்றன. புவியிலுள்ள எடையை விட சூரியனில் எடை பல மடங்காகும்.

## மேற்கோள்கள்

பகுப்பு:எடை
அச்சங்குன்றம்

**அச்சங்குன்றம்** (*Achankuttam*) தமிழ்நாட்டின் தென்காசி மாவட்டத்தில் உள்ள  வீரகேரளம் புதூர் வட்டத்தில் அமைந்துள்ள  ஆலங்குளம் ஊராட்சி ஒன்றியத்தில் உள்ள ஒரு கிராமம் ஆகும்.

## அமைவிடம்
இந்த ஊரானது திருநெல்வேலியிலிருந்து 40 கிலோமீட்டர் தொலைவிலும், ஆலங்குளத்தில் இருந்து 8 கிலோமீட்டர் தொலைவிலும்,  மாநிலத் தலைநகரான சென்னையில் இருந்து  639 கிலோமீட்டர் தொலைவிலும் உள்ளது.

## மக்கள் வகைபாடு
இந்தக் கிராமத்தில் 1047 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 4072 ஆகும். இதில் பெண்களின் எண்ணிக்கை 2015 (49.5 % ) என்றும், ஆண்களின் எண்ணிக்கை 2057 என்றும் உள்ளது. கல்வியறிவு பெற்றவர்கள் விகிதம் 72.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## தொழில்கள்
இக்கிராமத்தினர் பல்வேறு வகையான தொழில்களை செய்து வருகின்றார்கள். வேளாண்மையை முக்கிய தொழிலாகவும், கட்டிடம் கட்டுதல், வியாபார வர்த்தக விற்பனை மற்றும் மர வேலைப்பாடுகள் செய்தல் போன்ற பிற தொழில்களையும் செய்கின்றனர். இங்கு உற்பத்தி செய்யப்படும் வேளாண் பொருள்களும் பிற பொருள்களும் அருகிலுள்ள நகரப் பகுதிகளான சுரண்டை, ஆலங்குளம், தென்காசி, புளியங்குடி, சங்கரன்கோவில், திருநெல்வேலி ஆகிய பகுதிகளுக்கு கொண்டு செல்லப்படுகின்றன.

## கோயில்கள்
இந்த ஊரில் முத்தாரம்மன் கோவில், காளியம்மன் கோவில், மாட சுவாமி கோவில், கருப்பசுவாமி கோவில் பல்வேறு கோவில்கள் அமைந்துள்ளன.

## மேற்கோள்கள்

பகுப்பு:தென்காசி மாவட்டத்திலுள்ள கிராமங்கள்
குஜராத் வித்யாபீடம்

**குஜராத் வித்யாபீடம்** *(Gujarat Vidyapith)* இந்திய மாநிலமான குஜராத்தின் அகமதாபாத்தில் உள்ள ஒரு முக்கியப் பல்கலைக்கழகம். இப்பல்கலைக்கழகம் 1920 ஆம் ஆண்டு அண்ணல் காந்தியடிகளால் நிறுவப்பட்டது. காந்தியடிகளால் நிறுவப்பட்ட போது இதன் பெயர் ராஷ்டிரிய வித்யாபீடம் என்பதாகும்.

இந்திய விடுதலைக்குப் பின்னர் 1963 இல் இது நிகர்நிலைப் பல்கலைக்கழகமாகத் தரமுயர்த்தப்பட்டது. இது பல்கலைக்கழக மானியக் குழுவினால் நிர்வகிக்கப்படுகிறது.

## மேற்கோள்
*குஜராத் வித்யாபீடம் பல்கலைக்கழக இணையதளம்

பகுப்பு:குஜராத்திலுள்ள பல்கலைக்கழகங்கள்
பகுப்பு:நிகர்நிலைப் பல்கலைக்கழகங்கள்‎
த. ஸ்டாலின் குணசேகரன்

**த. ஸ்டாலின் குணசேகரன்** எழுத்தாளர். ஈரோடு மாவட்டத்தைச் சேர்ந்த வழக்குரைஞர், மேடைப் பேச்சாளர் ஆவார். *ஈரோடு மக்கள் சிந்தனைப் பேரவை*த் தலைவர் “விடுதலை வேள்வியில் தமிழகம்” என்கிற ஆய்வு நூலைத் தொகுத்ததன் பலனாகச் சுதந்திரப் போராட்டத்தின் வரலாற்றுப்பதிவுகளைப் பதியச் செய்தவர். பொதுவுடமை, தேசிய உணர்வு, ஆகிய சிந்தனைகளால் ஈர்க்கப்பட்டு, அவற்றின் வழி வந்தவர். இவர் 2005 முதல் ஈரோடு நகரத்தில் புத்தகத் திருவிழாவை தொடர்ந்து ஆண்டுதோறும் நடத்தி வருகிறார். இவர் மே 2023 ஆண்டில் நியூ செஞ்சுரி புக் ஹவுஸ் பதிப்பகத்தின் தலைவராக தேர்வு செய்யப்பட்டர்.
## இளமை
பள்ளி மாணவனாக இருந்தபோது, “பாரதி இளைஞர் மன்றம்” என்கிற இளைஞர் அமைப்பைத் தோற்றுவித்தார். இந்த அமைப்பு வெள்ளி விழாக் கண்டுள்ளது. இவர் பகத்சிங் இளைஞர் மன்றம், இளைஞர் எழுச்சி இயக்கம், மக்கள் சிந்தனைப் பேரவை போன்ற பொது இளைஞர் அமைப்புகளையும் நிறுவி இவற்றின் வாயிலாக இந்திய இளைஞர்களுக்குத் தேசப்பற்றை ஏற்படுத்த பல்வேறு பணிகள் செய்து வருகிறார்.

1980 ஆம் ஆண்டில் சிக்கய நாயக்கர் கல்லூரி மாணவர் பேரவைத் தலைவராகத் தேர்வு செய்யப்பட்டு, அதே ஆண்டில் பெரியார் மாவட்டத்தின் அனைத்துக் கல்லூரி மாணவர் பேரவைத் தலைவராகவும் தேர்வு செய்யப்பட்டார். 1985 ஆம் ஆண்டில், சோவியத் நாட்டின் தலைநகராகிய மாஸ்கோவில் நடைபெற்ற அகில உலக மாணவ இளைஞர் மாநாட்டில் இந்தியாவின் பிரதிநிதிகளில் ஒருவராகத் தேர்வு செய்யப்பட்டுக் கலந்து கொண்டார். அனைத்திந்திய மாணவர் பெருமன்றத்தின் மாநிலத் தலைவராகவும், பல ஆண்டுகள் பணிபுரிந்துள்ளார்.

## எழுத்தாளர்
“ஜீவா முழக்கம்” இதழில், பொன்விழா மலரைத் தயாரிக்கும் பொறுப்பு ஸ்டாலின் குணசேகரனுக்குத் தரப்பட்டது. அதற்காக இந்தியா முழுவதும் பயணம் செய்து ஆய்வுகள் மேற்கொண்ட போதுதான் இந்திய சுதந்திரப் போராட்ட வரலாற்றில் தமிழகத்தின் பங்கு பற்றி போதிய அளவு தெரிவிக்கப்படவில்லை என்பது தெரியவந்தது. எனவே வரலாற்று ஆய்வாளர்கள், நிபுணர்கள், தேதியச் சிந்தனை மிக்க தலைவர்கள், தியாகிகள் என்று பலரையும் கண்டு அவர்கள் தந்த தகவல்களை வெவ்வேறு அறிஞர்களைக் கொண்டு கட்டுரையாக்கி “விடுதலை வேள்வியில் தமிழகம்” என்ற நூலை வெளியிட்டார்.

## படைப்புகள்
* தேசவிடுதலையும் தியாகச் சுடர்களும் (தொகுப்பு நூல்)
* வரலாற்றுப் பாதையில்.... – தொகுதி 1, 2
* விடுதலை வேள்வியில் தமிழகம் - பாகம் 1, 2 (தொகுப்பு நூல்)

## உசாத்துணை
* http://www.tamilauthors.com/writers/india/Stalin%20Gunasekaran.html
* http://www.thannambikkai.net/2002/02/01/2078/

பகுப்பு:தமிழக எழுத்தாளர்கள்
பகுப்பு:இந்திய வழக்கறிஞர்கள்
பகுப்பு:ஈரோடு மாவட்ட மக்கள்
விடுதலை வேள்வியில் தமிழகம் (நூல்)

250px|thumb|விடுதலை வேள்வியில் தமிழகம் நூல் அட்டை
**விடுதலை வேள்வியில் தமிழகம்** என்பது ஈரோட்டைச் சேர்ந்த த. ஸ்டாலின் குணசேகரன் என்பவர், தமிழகத்தைச் சேர்ந்தவர்களின் விடுதலைப் போராட்டம் குறித்து தொகுத்து எழுதியுள்ள வரலாற்று நூல் ஆகும். இந்த நூலுக்கு சர்வதேசத் தரம் வாய்ந்த நூலுக்கான அங்கீகாரம் கிடைத்துள்ளது. தமிழ்நாட்டில் இருந்து இந்திய சுதந்திரப் போரில் பங்கு கொண்ட மக்களின் வாழ்க்கை வரலாற்றைச் சேகரித்து தொகுக்கப்பட்ட நூலாகும். தமிழகம் முழுவதும் உள்ள வரலாற்று ஆய்வாளர்கள், அறிஞர்கள், பேராசிரியர்கள், எழுத்தாளர்கள், விடுதலைப் போராட்ட வீரர்கள் எனப் பலரை அணுகி அவர்களால் எழுதப்பட்ட நூல் ஆகும்.வெளியிடுவதற்கு முன்பே, இதற்கு சர்வதேச அளவிலான தரம் வாய்ந்த நூல் என்ற அங்கீகாரத்தை மத்திய மனிதவள மேம்பாட்டுத் துறை வழங்கியுள்ளது. தமிழக முன்னாள் முதல்வர் மு. கருணாநிதி இந்நூலுக்கு அணிந்துரை எழுதியுள்ளார். 'பாரத ரத்னா' சி. சுப்பிரமணியம் முன்னுரை எழுதியுள்ளார். வரலாற்றியல் அறிஞர் டாக்டர் கே. ராஜய்யன் இந்நூலுக்கு ஆய்வுரை வழங்கியுள்ளார்.

இந்நூலில், புலித்தேவன் ஆட்சி காலத்திலிருந்து நாடு விடுதலை அடையும் நாள் வரையிலான போராட்ட காலங்கள் சித்தரிக்கப்பட்டுள்ளது. புலித்தேவன், அமரசிம்மன், முத்துராமலிங்க சேதுபதி, வாஞ்சிநாதன், வ.உ.சிதம்பரனார், பாரதியார் உட்படபல்வேறு முக்கியத் தலைவர்களின் போராட்ட கால வரலாறு இதில் தொகுத்து வழங்கப்பட்டுள்ளது. தமிழகத்தைச் சேர்ந்த விடுதலை வீரர்களைப் பற்றி இது போன்று நூல்கள் மிகக் குறைவே.  நூறுக்கும் மேற்பட்டோரின் போராட்ட வரலாறு குறித்து இந்த நூலில் இடம் பெற்றுள்ளது. நாட்டுப்பற்றில் தமிழக வீரர்கள் இந்திய துணைக்கண்டத்தில் உள்ள எவருக்கும் சளைத்தவர்கள் அல்லர் என்பதை உணர்த்தும் நூல்.  இரண்டு பாகங்களாக வெளிவந்துள்ள இந்நூலில் "தென்னிந்தியப் புரட்சி" முதல் "சிறைச்சாலைக் கொடுமைகள்" வரை அமைந்துள்ள 100 கட்டுரைகள் இடம்பெற்றுள்ளன. இரு பாகங்களிலும் மொத்தம் 1,156 பக்கங்கள் உள்ளன.

இந்திய சுதந்திரப் போராட்டத்தில் தமிழகத்தின் பங்கை பறைசாற்றும் வகையில் எழுதப்பட்ட காலப்பெட்டகம் போன்ற நூல் இது. இதன் முதல் பதிப்பு 2001-ம் ஆண்டில் வெளிவந்தது. இந்நூலின் 3-வது பாகம் தயாராகிவருகிறது. இந்நூலின் மூன்று பதிப்புகளும் சேர்ந்து விரைவில் ஆங்கிலம், ஹிந்தியிலும் மொழிபெயர்க்கப்பட்டு வெளியிடப்படவுள்ளன. *மனிதம் பதிப்பகம்* இந்நூலை வெளியிட்டுள்ளது.

## மேற்கோள்கள்

## வெளியிணைப்புகள்
*  தினமணி
*  விருபா

பகுப்பு:வரலாற்றியல் தமிழ் நூல்கள்
பகுப்பு:இந்திய விடுதலைப் போராட்டம்
சுசேதா கிருபளானி

**சுசேதா கிருபளானி** (*Sucheta Kriplani*) (, ) (சூன் 25, 1908 - டிசம்பர் 1, 1974) இந்தியா உத்தரப்பிரதேச மாநில முதல் பெண் முதலமைச்சராகப் பதவி வகித்த பெருமை உடையவர்.

ஹரியானாவில் இருந்த வங்காளக் குடும்பத்தில் பிறந்தவர் சுசேதா. இவரது தந்தையான எஸ். என். மஜீம்தார் மருத்துவரும் விடுதலைப் போராட்டத்தில் ஈடுபட்டவரும் ஆவார்.

காந்தியடிகளின் வழியைப் பின்பற்றிய சுசேதா வெள்ளையனே வெளியேறு இயக்கத்தில் பங்கேற்றார். இந்தியப் பிரிவினைக் கலவரத்தின் போது காந்தியடிகள் மேற்கொண்ட நவகாளி யாத்திரையில் சுசேதாவும் கலந்து கொண்டார்.

1947 ஆகஸ்டு 15 அன்று அரசியலமைப்பு அவையின் அமர்வில் வந்தே மாதரம் பாடலை இவர் பாடினார்.

பகுப்பு:1908 பிறப்புகள்
பகுப்பு:1974 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:உத்தரப் பிரதேச முதலமைச்சர்கள்
பகுப்பு:இந்தியப் பெண் முதலமைச்சர்கள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:1ஆவது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:காந்தியவாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கோண்டா மாவட்ட நபர்கள்
பகுப்பு:அரியான அரசியலில் பெண்கள்
பகுப்பு:உத்தரப் பிரதேசப் பெண் சட்டமன்ற உறுப்பினர்கள்
ஜோதிராவ் புலே

**மகாத்மா ஜோதிபா கோவிந்த ராவ் புலே** ( ) இந்திய விடுதலைப் போராட்டக் காலத்தில் வாழ்ந்த ஒரு சமூக சீர்திருத்தவாதியாவார். சமூக அவலங்களுக்கு எதிராகக் குரல் கொடுத்ததோடு அவற்றைக் களையும் முயற்சிகளிலும் இறங்கியவர். ஒடுக்கப்பட்டோர் மற்றும் பெண்களுக்கென்று பள்ளிகளை நடத்தியவர்.

ஆங்கிலேயர் ஆட்சியை விரும்பியவர்களுள் இவரும் ஒருவர். 1857 சிப்பாய்க் கலகத்தை இவர் உயர் சாதி இந்துக்கள் உண்டாக்கிய கலகமாகவே பார்த்தார்.

1873 ஆம் ஆண்டு தனது ஆதரவாளர்களுடன் இணைந்து இவர் சத்யசோதாக் சமாஜம் (பொருள்: உண்மையைத் தேடுவோரின் சமூகம்) எனும் அமைப்பைத் துவங்கினார். ஆனால் இவரது மறைவுக்குப் பின் இந்த இயக்கம் காங்கிரசுடன் கரைந்தது.

## வாழ்க்கை
அக்கால வழக்கப்படி இவர்தன் 13 ஆம் அகவையில் சாவித்ரிபாய் (9 அகவை) அவர்களுடன் 1840இல் திருமணம் நடந்தது. ஜோதிராவ் புலே அவர்கள் தனது துணைவி சாவித்ரிபாய் புலே அவர்களைச் சாதீய, பெண் ஒடுக்குமுறைக்கு எதிரான போராட்டத்தில் இணைத்துக் கொண்டார். இவர்களுக்கு குழந்தைகள் இல்லை. ஒரு பிராமண விதவையின் யஸ்வந்த் ராவ் என்ற குழந்தையை தத்தெடுத்து வளர்த்தனர்.

## பெண் உரிமை போராளி
மனுதர்மம் எல்லாப் பெண்களையும், சாதி வித்தியாசம் பாராமல் அடிமைகளாக (தாஸா) அல்லது சூத்திரர்களாக நடத்துகிறது. சூத்திராதி சூத்திரர்கள் என்ற தனது கணிப்பில் பெண்களையும் புலே இணைத்தார். 1848 ஆம் ஆண்டில் ஆரம்பிக்கப்பட்ட பெண் குழந்தைகளுக்கான அவரது முதல் பள்ளிக் கூடத்திற்கு சமூக அந்தஸ்து கிடைக்கவில்லை. குழந்தைகளைக் கருவிலேயே கலைக்க வேண்டிய நிலையிலோ அல்லது பிறந்த பின் அவற்றைக் கொல்ல வேண்டிய நிலையிலோ உள்ள விதவைப் பெண்களுக்கான இல்லத்தை 1863 ஆம் ஆண்டில் நிறுவினார். 1864 ஆம் ஆண்டில் நடைபெற்ற சாரஸ்வத் பிராமண விதவையின் மறுமணத்தில் முக்கியப் பங்கு புலேயினுடையது. 1882 ஆம் ஆண்டு வெளியிடப்பட்ட பெண் விடுதலை பற்றிய தவறான கருத்துக்களைக் கொண்ட ஆய்வுக் கட்டுரையான, ஆண் பெண் பற்றிய ஒப்பீடு (ஸ்திரீ புருஷ்துலானா) என்பதை எதிர்த்து குரல் கொடுத்தவர் புலே மட்டுமே.

## மேற்கோள்கள்

## வெளியிணைப்புகள்
* மகாத்மா புலே குறித்த இணைய தளம் 

பகுப்பு:1827 பிறப்புகள்
பகுப்பு:1890 இறப்புகள்
பகுப்பு:மகாராட்டிர மக்கள்
பகுப்பு:பெண்ணியவாதிகள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:சாத்தாரா மாவட்ட நபர்கள்
அகத்தியர் ஞானம்

**அகத்தியர் ஞானம்** 16ஆம் நூற்றாண்டு நூல். இதன் நூலாசிரியர் அகத்தியர் 18 சித்தர்களில் ஒருவர்.  
ஐந்து வகையான ஞானம் இதில் கூறப்பட்டுள்ளது. அவற்றுள் சில.

மனமது செம்மையானால் மந்திரம் செபிக்க வேண்டா
மனமது செம்மையானால் வாயுவை உயர்த்த வேண்டா
மனமது செம்மையானால் வாசியை நிறுத்த வேண்டா
மனமது செம்மையானால் மந்திரம் செம்மை யாமே

*தான் என்ற தானே தான் ஒன்றே தெய்வம்
*பண்ணான உன்னுயிர்தான் சிவமது ஆச்சு
*பாரப்பா சிவன் வீடு போகும்போது பாழத்த பிணம் கிடக்குது என்பார், உயிர் போச்சு என்பார், ஆரப்பா அறிந்தவர்கள் ஆரும் இல்லை
*மூச்சப்பா தெய்வம் என்றே அறியச் சொன்னார்
*நான் என்றும் நீ என்றும் சாதி என்றும், நாட்டினார் உலகத்தோர் பிழைக்கத் தானே
*உடலுயிரும் பூரணமும் ஆன்மா ஈசன்
*கூடப்பா துரியம் எனும் வாலை வீடு, கூறரிய நாதர் மகேசுவரியே என்பார், நாடப்பா அவள்தனையே பூசை பண்ணு நந்தி சொலும் சிங்காரம் தோன்றும் தோன்றும்.
## மேற்கோள்

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சித்தர் பாடல்கள்
அவனி சுந்தரி

**அவனி சுந்தரி**, எழுத்தாளர் சாண்டில்யன் எழுதிய தமிழ் வரலாற்று புதினம் ஆகும். புறநானூற்றுப் பாடல்களை  வைத்து எழுதப்பட்டது. இதில் **அவனி சுந்தரி** கற்பனைப் பாத்திரம். கதை நிகழ்ச்சிகள் புறநானூற்றுக்குப் புறம்பாக இல்லாமல் அப்பாடல்களில் இழைந்தோடி கற்பனை  செய்யப் பட்டிருக்கின்றன.

## வெளி இணைப்புகள்
*கூகிள் புத்தகம்

## கதை மாந்தர்
* நலங்கிள்ளி
* நெடுங்கிள்ளி
* கிள்ளிவளவன்
* கோவூர் கிழார்
* அவனி சுந்தரி (கற்பனை)

## கதைக்களம்
பகுப்பு:வரலாற்றுத் தமிழ்ப் புதினங்கள்
பகுப்பு:சாண்டில்யனின் புதினங்கள்
பகுப்பு:புறநானூறு
பகுப்பு:1987 தமிழ் நூல்கள்
பகுப்பு:வானதி பதிப்பக நூல்கள்
16 ஆம் நூற்றாண்டு தமிழ்நூற் பட்டியல்

தமிழ்நாட்டில் 16 ஆம் நூற்றாண்டில் பல புலவர்கள் தோன்றிப் பலநூல்களை இயற்றியுள்ளனர். அவர்கள் அனைவரையும், அவர்கள் இயற்றிய அனைத்து நூல்களையும் உடன்காலப் புலவர்களோடு இணைத்துக் காணும் வகையில் இந்தப் பட்டியல் உருவாக்கப்பட்டுள்ளது. இலக்கியப் பாதையை வரலாற்றுக் கோணத்தில் பார்க்க விரும்பும் ஆய்வாளர்களுக்கு இது உதவியாக அமையும். 16ம் நூற்றாண்டு தமிழ் நூல் உருவாக்கத்தில் ஒரு முக்கிய திருப்புமுனைக் காலப் பகுதி ஆகும்.  இக் காலத்திலேயே தமிழ் முதல் முதலாக அச்சேறியது.  எனினும் பெரும்பான்மைத் தமிழ் சாசனங்களும், நூல்களும் சுவடிகளிலும், செப்பேடுகளிலும், கல்வெட்டுக்களிலுமே எழுதப்படன.

## முக்கிய படைப்புகள்

## புலவர் பெயர் - உயிரெழுத்து வரிசை அ

## புலவர் பெயர் - உயிரெழுத்து வரிசை ஆ உ எ ஐ

## புலவர் பெயர் - க கா வரிசை

## புலவர் பெயர் - கு கூ கொ வரிசை

## புலவர் பெயர் - ச வரிசை

## புலவர் பெயர் - ஞ வரிசை

## புலவர் பெயர் - த வரிசை

## புலவர் பெயர் - ந வரிசை

## புலவர் பெயர் - ப வரிசை

## புலவர் பெயர் - ம, ர வரிசை

## புலவர் பெயர் - வ வரிசை

## அச்சிடப்பட்ட தமிழ் நூல்கள்
* 1554 (பெப்ரவரி 11) - கார்த்தியா - Cartilha ē lingoa Tamul e Portugues (தமிழில்: "தமிழ் மொழியிலும் போர்த்துகீசியத்திலும் அமைந்த [திருமறைச்] சிற்றேடு") 
* 1578 - தம்பிரான் வணக்கம்
* 1579 - கிறிசித்தியானி வணக்கம்
* 1579 - கிறித்தவ சமயப் போதனை (1579 நூல்)  (Catechism) 
* 1580 - பாவ அறிக்கை (1580 நூல்) (Confessionario) 1580 (214 பக்கங்கள்)
* 1586 - அடியார் வரலாறு (1586 நூல்) (Flos Sanctorum)  (669 பக்கங்கள்)

## அடிக்குறிப்பு

பகுப்பு:புலவர்கள்
பகுப்பு:16 ஆம் நூற்றாண்டுத் தமிழ் நூல்கள்
கார்த்தியா

**கார்த்தியா** என அறியப்படும் **கார்த்தியா ஏங் லிங்குவா தமுல் எ போர்த்துகேஸ்** (Cartilha ē lingoa Tamul e Portugues) (தமிழில்: "தமிழ் மொழியிலும் போர்த்துகீசியத்திலும் அமைந்த [திருமறைச்] சிற்றேடு") என்பது அச்சிடப்பட்ட முதல் தமிழ் நூல் ஆகும்.  இந்த நூலில் தமிழ்ச் சொற்கள் இலத்தீன் எழுத்துகளில் அச்சுக் கோர்க்கப்பட்டிருந்தன.  இது 1554ஆம் ஆண்டு பெப்ரவரி 11ஆம் நாள்  லிசுபனில் வெளியானது.  இதை ஆக்கியோர் வின்சென்ட் தெ நாசரெத், ஹோர்கே கார்வாலோ மற்றும் தோமா த குருசு ஆகியோர் ஆவர். இம்மூவரும் தமிழ் அறிந்த இந்தியர்களே என்றும் அவர்களுடைய கிறித்தவப் பெயர்களே நமக்குத் தெரிந்துள்ளன என்றும் அறிஞர் கருதுகின்றனர்.

பகுப்பு:16 ஆம் நூற்றாண்டுத் தமிழ் நூல்கள்
ஒமேகா

**ஒமேகா** என்பது ஒரு கட்டற்ற, திறமூல இணைய பதிப்பாக்க மென்பொருள் ஆகும்.  இது உள்ளடக்க மேலாண்மை மென்பொருட்கள், சேகரிப்பு மேலாண்மை மென்பொருட்கள், நிறுவன ஆவணங்கள் போன்ற மேலாண்மை மென்பொருட்களின் பல்வேறு கூறுகளின் குறிப்பிட்ட கூறுகளை உள்வாங்கி இது வடிவமைக்கப்பட்டுள்ளது. டுப்பிளின் கருவகம் போன்ற மீதரவு சீர்தரங்களை கொண்டிருக்கும் அதே வேளை உள்ளடக்கத்தைக் காட்சிப்படுத்தலை முக்கியப் படுத்தியும் இந்த மென்பொருள் வடிவமைக்கப்பட்டுள்ளது. இதனை லாம்ப் (லினக்சு, மைசீக்குவல், பி.எச்.பி) கட்டமைப்பில் எளிதாக, குறைந்த செலவில் நிறுவலாம். 

## மேற்கோள்கள்


## வெளி இணைப்புகள்
* ஒமேகா

பகுப்பு:கட்டற்ற மென்பொருட்கள்
கோகா (மென்பொருள்)

**கோகா** என்பது ஒரு ஒருங்கிணைக்கப்பட்ட நூலக ஒருங்கியத்தை மேலாண்மை செய்ய உதவும் ஒரு கட்டற்ற மென்பொருள் ஆகும்.  இது பெர்ள் மொழியில் எழுதப்படுள்ளது. மையெசுக்யூயெல் தருவுத்தளத்தைப் பயன்படுத்துகிறது. இதை எளிதாக குறைந்த செலவில் நிறுவிக் கொள்ளலாம். இது MARC standards பயன்படுத்தி தகவல்களைச் சேமிக்கிறது.  கோகா மென்பொருளில் இருந்து LibLime Koha folk செய்யப்பட்டது.

## வெளி இணைப்புகள்
* koha-community.org

பகுப்பு:கட்டற்ற மென்பொருட்கள்
பகுப்பு:கட்டற்ற எண்ணிம நூலக மென்பொருட்கள்
சாத்தையாறு

**சாத்தையாறு** சிறுமலை பகுதியில் தோன்றி வைகையில் கலக்கும் ஓரு துணையாறு ஆகும். 819 ச.கி.மீ ஆற்றுப்படுகையும், 42.7989 ச.கி.மீ(4279.69 ஹெக்டர்) பாசப்பகுதியும் கொண்டுள்ளது.

## சாத்தையாறு அணை

சிறுமலை, வகுத்துமலை, காட்டுநாயக்கன்ஓடை உள்பட பல இடங்களிலிருந்து வரும் நீர் அலங்காநல்லூர் அருகே சாத்தையாறு அணைக்கு வருகிறது. அணையின் கொள்ளளவு 29 அடி. நீர்ப்பிடிப்பு பகுதிகள் 450 எக்டேர் ஆகும். அணை நீர் மூலம் எர்ரம்பட்டி, சின்னணம்பட்டி, கோவில்பட்டி, ஆதனூர் (கட்டிக்காரன் கண்மாய், குறவன்குளம்), கோணப்பட்டி உட்பட 11 கண்மாய்கள் பாசன வசதி பெறுகின்றன. பொதுப்பணித்துறை சார்பில் அணை பராமரிக்கப்படுகிறது. அணையின் உபரி நீர் மாட்டுத்தாவணி சம்பக்குளம் கால்வாய் வந்து வண்டியூர் கண்மாய் வந்து அதன் பின்னர் வைகை ஆற்றுடன் கலக்கிறது.

## மேற்கோள்கள்

*வைகை-துணை ஆறுகள், தமிழ் இணையக்கழகம்

பகுப்பு:மதுரை மாவட்ட ஆறுகள்
பகுப்பு:வைகை ஆற்றின் துணை ஆறுகள்
மஞ்சளாறு

**மஞ்சளாறு** அல்லது **வத்தலகுண்டு ஆறு**  என்பது தமிழ்நாட்டின்,  திண்டுக்கல், தேனி மாவட்டங்களில் ஓடும் வைகையின் ஒரு துணையாறு ஆகும். பழனி மலைகளில் உருவாகி கிழக்கு நோக்கிப் பாய்ந்து குன்னுவாரன்கோட்டை அருகே வைகையில் கலக்கிறது. மொத்தம் 470 ச.கி.மீ ஆற்றுப்படுகையும், 21.5553 ச.கி.மீ நீர்த்தேக்கப் பகுதியும் கொண்டுள்ளது. 

## மஞ்சளாறு அணை

இந்த ஆற்றின் குறுக்கே தேவதானப்பட்டி அருகே அமைந்துள்ள அணையாகும். நீர் மட்டம் 57 அடியாகும். மூலாறு, வறட்டாறு, தலையாறு ஆகிய பகுதிகளில் பெய்யும் மழைநீர் மஞ்சளாறு அணைக்கு வந்து சேர்கிறது. அணையில் தேங்கும் நீர் மூலம் திண்டுக்கல், தேனி மாவட்டங்களில், 10 மேற்பட்ட கண்மாய்களில் நீர் தேக்கப்பட்டு 5 ஆயிரத்து 200 ஏக்கர் நிலங்கள் பாசன வசதியைப் பெறுகின்றன. தேவதானப்பட்டி, செங்குளத்துப்பட்டி, கெங்குவார்பட்டி, ஜி.தும் மலப்பட்டி, கணவாய்ப் பட்டி, வத்தலக்குண்டு, கட்டகாமன்பட்டி, பழைய வத்தலக்குண்டு, கரட்டுப் பட்டி, குன்னுவாரன் கோட்டை ஆகிய ஊர்கள் இதன் பாசனப்பகுதிகளாகும்.

## மேற்கோள்கள்


பகுப்பு:வைகை ஆற்றின் துணை ஆறுகள்
பகுப்பு:திண்டுக்கல் மாவட்ட ஆறுகள்
யங் ஏசியா தொலைக்காட்சி

**யங் ஏசியா தொலைக்காட்சி** அல்லது **யாடீவி** இலங்கையின் முதலாவது பொதுவான ஒளிபரப்பு சேவையாக 1995ஆம் ஆண்டு ஆரம்பிக்கப்பட்டது.  பிரதானமாக ஆவணப்படங்களை தயாரிக்கும் யங் ஏசியா தொலைக்காட்சி(YATV) சமூக, அரசியல் மற்றும் அபிவிருத்தி சம்பந்தமான பல தொடர் ஆவணப்படங்கள், குறுந்திரைப்படங்கள் மற்றும் கலந்துரையாடல் காட்சிகளை தயாரித்துள்ளது. தொடர்ந்தும் இது இவ்வாறே செயற்பட்டு வருகின்றது.

பகுப்பு:இலங்கைத் தொலைக்காட்சி நிறுவனங்கள்
அசதிக்கோவை

**அசதிக்கோவை** என்னும் நூல் பன்னிரண்டாம் நூற்றாண்டில் வாழ்ந்த ஔவையாரால் பாடப்பட்டது. 

நூலின் பெயர்
:அசதி என்பது அசதி என்னும் ஊரில் வாழ்ந்த பெருமகனைக் குறிக்கும். 

ஔவைக்குக் கூழ் கொடுத்து அவரது அசதியைப் போக்கினானாம் ஒருவன். ஔவையார் அவனது பெயரைக் கேட்டாராம். அசதியாய் இருக்கிறது என்றானாம். அவன் தந்தை பெயரைக் கேட்டாராம். அசதியாய் இருக்கிறது என்றானாம். ஊர் எது என்றாராம். அசதியாய் இருக்கிறது என்றானாம். உன் குடிசை எங்கே இருக்கிறது என்றாராம். ஐவேல் இருக்கும் குடிசை என்றானாம். இந்தக் கற்பனைக் கதை வழியே வள்ளலின் பெயர் அசதி என்றும், அவனது ஊர் ஐவேல்  என்றும், அசதியைப் பாடிய நூல் அசதிக்கோவை என்றும் கூறப்படுகிறது. 

இந்த நூல் முழுமையாகக் கிடைக்கவில்லை. சில பாடல்கள்  சிதைவாகக் கிடைத்துள்ளன. 

அகத்துறைப் பாடல்களாக அவை உள்ளன.
## பாடல், [[மு. அருணாசலம்]] மேற்கோள்
பாடல் கட்டளைக் கலித்துறை
;1

அற்றாரைத் தாங்கிய ஐவேல் அசதி அணிவரைமேல்
முற்றா முகிழ்முலை எவ்வாறு சென்றாள்? முத்தமிழ்நூல்
கற்றார்ப் பிரிவும் கல்லாதவர் ஈட்டமும் கைப்பொருள்கள்
அற்றார் இளமையும் போலே கொதிக்கும் அருஞ்சுரமே

;2

ஆய்ப்பாடி ஆயர்தம் ஐவேல் அசதி அணிவரையில்
கோப்பாம் இவள் எழில் கொங்கைக்குத் தோற்றிய காடிரண்டும்
சீப்பாய்ச், சிணுக்கிரியாய்,  சிமிழாய். சின்ன மோதிரமாய்
காப்பாய், சதுரங்கமாய், பல்லக்கு ஆகிக் கடைப்படவே. 


## பாடல், முனைவர் மு. ஆனந்தி  மேற்கோள்
பாடல்கள் கட்டளைக் கலித்துறை - இங்குப் பொருள் நோக்கில் சொல் பிரிக்கப்பட்டுள்ளது.

 ஆலவட்டப் பிறை ஐவேல் அசதி அணி வரை மேல்
நீல வட்டக் கண்கள் நேர் ஒக்கும்போது அந்த நேரிழையாள் 
மாலை விட்டுச் சுற்றி வட்டமிட்டு ஓடி வரவழைத்து 
வேலை விட்டுக் குத்தி வெட்டுவள் ஆகில் விலக்கு அரிதே  

 ஆய்பாடியர் தம் ஐவேல் அசதி அணிவரையில் 
கோப்பா அவள் எழில் கொங்கைக்குத் தோற்று இபக் கோடு இரண்டும் 
சீப்பாய்ச் சிணுக்கரியாய்ச் சிமிழாய்ச் சின்ன மோதிரமாய்க்
காப்பாய்ச் சதுரங்கமாய்ப் பல்லக்கு ஆகிக் கடைப்பட்டதே  

 ஆதித்தனைக் கண்டு அரவம் தொடவும் அந் நகரிலுள்ளார் 
பாலித்த முத்தும் பவளத்தோடு ஆர் இந்தப் பைந்தொடியாள் 
சேனைத் தலைவனைச் செங்கோல் அசதியைச் சேர்ந்து ஒரு நாள் 
கூடித் தழுவுவம் என்று தொட்டு ஆடல் குவி முலையே.  

## வெளிப்பார்வை
அசதிக்கோவை பற்றிக் குறிப்பிடும் கொங்கு மண்டல சதகம்

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1,  2005

## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
அகநானூறு பழைய உரை

**அகநானூறு பழைய உரை** 13ஆம் நூற்றாண்டில் தோன்றிய நூல். 1285 (கொல்லம் 460) ஆண்டில் தோன்றிய உரை இது. இதில் அகநானூறு முதல் 90 பாடல்களுக்குக் குறிப்புரை தரப்பட்டுள்ளது. அருந்தொடர்ப் பொருள், துறை விளக்கம், உள்ளுறை உவமம், இறைச்சிப்பொருள் ஆகியவற்றைச் சுட்டுவதோடு, பழந்தமிழரின் பழக்க வழக்கங்களையும், இயல்புகளையும் இவ்வுரை எடுத்துக் காட்டுகிறது. 
;சொல்விளக்கம்
*பொங்கழி என்பது தூற்றாம்பொலி 
*செண்ணுதல் என்பது கைசெய்தல்,  செண்ணுதலால் செண் என்று கொண்டைக்குப் பெயராயிற்று.
*விலங்கமர் கண்ணன் – ஒருக்கடித்துப் பார்க்கும் கண்ணனாய் 
*கோடி – திருவணைக்கரை 
;வடசொல் விளக்கம்
*மகனே – ஒரு புருஷன் 
*நீள் எரி – மிக்க உஷ்ணம் 
*ஏமம் – ரக்ஷை 
;வழக்கம்
*ஓர்இல் – சதுர்த்தி அறை, நாலாம்நாள் பள்ளியறை 
## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
*வே. இராசகோபால ஐயங்கார் பதிப்பு, 1923, 1926

## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
பகுப்பு:எட்டுத்தொகை
மங்கன் மாவட்டம்

**மங்கன் மாவட்டம்** முன்பு **வடக்கு சிக்கிம் மாவட்டம்** இந்தியாவின் சிக்கிம் மாநிலத்தில் உள்ள ஒரு மாவட்டம். இதன் தலைநகரம் மங்கன். இம்மாவட்டம் முழுவதும் மலைப்பகுதியில் உள்ளதால் மக்கள் தொகை குறைவு. இம்மாவட்டம் இந்தியாவில் உள்ள 640 மாவட்டங்களில் மக்கள் தொகை குறைவானவற்றுள் ஏழாவதாக உள்ளது. பரப்பளவைப் பொறுத்தவரை வடக்கு சிக்கிம் சிக்கிமின் மிகப்பெரிய மாவட்டமாகும்.

## புவியியல்
சிக்கிம் மாநிலத்தில் உள்ள நான்கு மாவட்டங்களில் இதுவே மிகப்பெரியதாகும். இம் மாவட்டம் அடர்த்தியான காடுகள் நிறைந்த செங்குத்தான மலைப் பகுதிகளைக்கொண்டுள்ளது. செங்குத்தான மலைப்பகுதிகள் நிறைந்திருப்பதால் இங்கு நிலச்சரிவுகள் அடிக்கடி நிகழ்கின்றன. மலை உச்சிகளில் உள்ள பனி உருகுவதாலும் மழையினால் ஏற்படும் மண் அரிப்பின் காரணமாகவும் நிலச்சரிவுகள் ஏற்படுகின்றன.

## தேசிய பாதுகாக்கப் பட்ட பகுதி
கஞ்சன்சங்கா தேசிய பூங்கா
## பொருளாதாரம்
உலக அளவில் ஏலக்காய் உற்பத்தியில் மங்கன் முதலிடம் வகிக்கிறது. மங்கன் உலகின் ஏலக்காய் தலைநகரம் என்றும் அறியப்படுகிறது. இதன் நில அமைப்பும் மழை அளவும் பல்வேறு வகை ஏலக்காய் விளைவதற்கு சாதகமாய் அமைந்துள்ளது. இங்கு பல மின்னுற்பத்தி நிலையங்கள் நிறுவப்பட்டிருப்பதால் இங்கு மின்வெட்டு என்பதே இல்லை. செங்குத்தான மலைப்பகுதிகளும் பல்வேறு ஏரிகளும் புனல் மின்திட்டங்களை நிறுவ வசதியாக உள்ளன.

## சுற்றுலா
சீன நாட்டின் எல்லைக்கு அருகில் அமைந்திருப்பதால் இம்மாவட்டத்தின் பல பகுதிகளைச் சுற்றிப்பார்க்க அரசாங்க அனுமதி பெறவேண்டும். இருந்தாலும் இப்பகுதியின் இயற்கை அழகை ரசிக்க மக்கள் வந்து குவிகின்றனர்.

## போக்குவரத்து
அடிக்கடி ஏற்படும் நிலச்சரிவுகளின் காரணமாக சாலைகள் மோசமான நிலையில் உள்ளன.
## மேலும் பார்க்க
* குருதோங்மார் ஏரி

பகுப்பு:சிக்கிம் மாவட்டங்கள்
அட்டாங்கயோகக் குறள்

**அட்டாங்கயோகக் குறள்** என்னும் நூல் 16ஆம் நூற்றாண்டைச் சேர்ந்த்து.

65 குறள்பாக்கள் மட்டுமே கொண்ட சிறுநூல் இது.

இந்த நூல் அட்டாங்க யோகங்கள் விளக்குகிறது.
:நின்றும் இருந்தும் கிடந்தும் நடந்துநினை
:என்றும் சிவன்தாள் இணை.
என்பது இந்த நூலிலுள்ள குறட்பாக்களில் ஒன்று.
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2,  2005
*சேரா சுப்பிரமணிய கவிராயர், அட்டாங்க யோகக் குறள், மதுரைத் தமிழ்ச்சங்கம் பதிப்பு, 1923

பகுப்பு:16 ஆம் நூற்றாண்டுத் தமிழ் நூல்கள்
அட்டாங்கயோகம் (நூல்)

**அட்டாங்கயோகம்** 12ஆம் நூற்றாண்டு நூல். அடியார்க்கு நல்லார்  இந்த நூலைப் பற்றிக் குறிப்பிடுகிறார். 

இந்த நூல் அட்டாங்க யோகத்தைத் தமிழ்ப் பெயர்களால் குறிப்பிட்டு விளக்குகிறது. அவை

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2,  2005
## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
சூறைக்குருவி

**சோளப்பட்சி**, **ரோசா மைனா** என அழைக்கப்பெறும் **சூறைக்குருவி** (*Rosy starling*, *Sturnus roseus*) சடர்னிடே குடும்பத்தைச் சேர்ந்த மரத்தை அடையும் பறவையாகும். இது நாகணவாய்ப்புள் குருவியின் பேரினத்தை அடுத்த பேரினமான சடர்னசு பேரினத்தைச் சேர்ந்ததாகும். இந்தியாவில் இது கூடு கட்டி இனப்பெருக்கம் செய்வதில்லை. ஆறிலிருந்து எட்டு முட்டைகள் வரை இட்டு ஆணும் பெண்ணும் சேர்ந்தே அடைகாக்கும் பழக்கம் கொண்டுள்ளது. வெட்டுக்கிளிகளை அதிகமாக உணவாக உட்கொள்கிறது. இதனால் இப்பறவையை *விவசாயிகளின் நண்பன்* என் அழைக்கிறார்கள். இப்பறவை மரங்களில் அடையும் பேஸ்ஸரின் (Passerine Birds) என்ற பறவை வகையச் சார்ந்ததாகும். 
 
## தோற்ற விளக்கம்
சூறைக்குருவி மைனாவின் அளவுடையது. இதன் தலை, கழுத்து, மேல் மார்பு, இறக்கைகள் ஆகியவை கறுப்பாகவும், உடலின் எஞ்சியப் பகுதிகள் உரோசா நிறத்திலும் இருக்கும். இது செம்மஞ்சள் நிற அலகு, கால்களும் உடையது.

## நடத்தை
இப்பறவைகள் பறக்கும்போது கூட்டம், கூட்டமாக வானில் பல வடிவங்களில் பறந்து பல தோற்றத்தை ஏற்படுத்தி மக்களை வியப்படைய வைக்கிறது. புதர்காடுகளில் காணப்படும் இது விளை நிலங்களில் தானியங்களுக்கு சேதத்தை ஏற்படுத்தக்கூடியது.

## வலசை வருதல்
இப்பறவை செப்டம்பர் முதல் ஏப்ரல் வரையிலான காலத்தில் நடு ஆசியா, ஐரோப்பா ஆகிய பகுதிகளில் இருந்து இந்தியாவின் பல்வேறு பகுதிக்கும் வலசை வருகிறது. இவற்றை கேரளத்திலும், கருநாடகத்திலும் ஓரளவும், தமிழ்நாட்டிலும் ஆந்திரத்தில் அரிதாகவும் காண இயலும்.    

## கலைச்சொற்கள்
* மரத்தை அடையும் பறவை = Passerine (perching bird)    | பேரினம் = genus
* சிறகுத்தொகுதி = plumage                                 |

## உசாத்துணை


## வெளி இணைப்புகள்
* 
* 
*David, J. P., Manakadan, R., & Ganesh, T. (2015). Frugivory and seed dispersal by birds and mammals in the coastal tropical dry evergreen forests of southern India: A review. Tropical Ecology, 56(1), 41–55.

பகுப்பு:குருவிகள்
பகுப்பு:தெற்காசியப் பறவைகள்
பகுப்பு:நடு ஆசியப் பறவைகள்
சுங்தாங்

**சுங்தாங்** என்பது இந்தியாவின் சிக்கிம் மாநிலத்தில் உள்ள ஒரு நகரம். இது வடக்கு சிக்கிம் மாவட்டத்தில் உள்ளது. இந்நகரம் தீட்தா ஆற்றின் துணையாறுகளான லேச்சன், லாச்சுங் சு ஆகியன இணையும் இடத்தில் அமைந்துள்ளது. இது சிக்கிம் மாநலத் தலைநகரான கேங்டாக்கில் இருந்து 95 கிலோமீட்டர் தொலைவில் உள்ளது. மேலும் இங்கு இந்தியத் தரைப்படையின் தளம் ஒன்றும் உள்ளது.

## மக்கள்
இவ்வூரின் பெரும்பான்மையான மக்கள் இலெப்ச்சா இனத்தவர் ஆவர். இவர்கள் புத்த மதத்தையோ கிறித்துவத்தையோ பின்பற்றுகின்றனர். இவ்வூர் பல விதமான விலங்குகளையும் செடிகளையும் கொண்டு உயிரினப் பல்வகைமை நிறைந்துள்ளது. 2001-ஆம் ஆண்டுக் கணக்கெடுப்பின் படி இவ்வூரின் மக்கட்தொகை 3,766 பேர் ஆவர். மக்களடர்த்தி ஒரு எக்டேருக்கு சராசரியாக மூன்று பேர் ஆகும்.

## மேற்கோள்கள்


பகுப்பு:சிக்கிம் மாநிலத்திலுள்ள ஊர்களும் நகரங்களும்
மங்கன் (நகரம்)

**மங்கன்** என்பது இந்தியாவின் சிக்கிம் மாநிலத்தில் உள்ள ஒரு நகரம். இது வடக்கு சிக்கிம் மாவட்டத்தின் தலைநகரமாகும். இது மாவட்டத்தின் தெற்குப் பகுதியில் உள்ளது. சுற்றுலாவே இந்நகரத்தின் முக்கியமான பொருளாதார மூலமாக உள்ளது.

## மேற்கோள்கள்

பகுப்பு:சிக்கிம் மாநிலத்திலுள்ள ஊர்களும் நகரங்களும்
நீர்நாய்

**நீர்நாய்** (Otter) என்பது நீரில் வாழ தன்னை ஓரளவு தகவமைத்துக்கொண்ட ஒருவகைப் பாலூட்டி விலங்கு. நீர்நாய்கள் பொதுவாக மீன்கள், சிறிய நிலநீர்வாழிகள், பறவைகள் முதலியவற்றை இரையாகக் கொள்கின்றன. நீர்நாய்களில் மொத்தம் 13 சிற்றினங்கள் அடையாளம் காணப்பட்டுள்ளன.

## பண்புகள்
நீர்நாய்கள் மெலிந்த நீண்ட உடல்வாகினைப் பெற்றுள்ளன. நீரில் செல்ல ஏதுவாக பாதங்களில் சவ்வுகளும், வேட்டையாட உதவியாக கூர்மையாக உகிர்களும் உண்டு. கடல் நீர்நாயைத் தவிர மற்ற சிற்றினங்கள் நீண்ட, உறுதியான வாலினைப் பெற்றுள்ளன. நீர்நாய்களின் இவற்றின் 13 சிற்றினங்களைப் பொறுத்து 2 முதல் 6 அடி வரை நீளமும் 1 முதல் 45 கிலோ எடையும் வளரும். இவை மிகவும் சுறுசுறுப்பான, விளையாட்டுத்தனம் கொண்ட விலங்குகள்.
நீர்நாய்கள் கூச்ச சுபாவம் கொண்டவையாக இருப்பதால் மனிதர்களிக்கண்டால் ஒளிந்துகொள்ளும் தன்மை கொண்டது.

## வாழ்வியல்
சுமாராக 60 முதல் 86 நாட்கள் கருவுற்றிருக்கும். புதிதாய் பிறந்த குட்டிகளை தாயும், தந்தையும் முன்பிறந்த குட்டிகளும் கவனித்துக்கொள்கின்றன. பெண் நீர்நாய்கள் சுமார் 2 வருடங்களில் இனப்பெருக்கத்திற்கு தயாராகின்றன, எனினும் ஆண்கள் 3 ஆண்டுகளுக்கப்புறம் தான் இனப்பெருக்கம் செய்கின்றன. ஒரு மாதம் ஆற்றின் கரையிலிருக்கும் தன் பொந்தில் இருக்கும் குட்டிகள் 2 மாதங்களுக்குப்பின் நீந்த செய்கின்றன. இது தன் குடும்பத்துடன் 1 வருடமிருந்துவிட்டு பிரியும். இதன் ஆயுட்காலம் சுமார் 16 ஆண்டுகள்.

## வாழ்வியல் தொடர்ச்சி
இவை தோற்றத்தில் கீர்ப்பிள்ளையைப் போல் காணப்படும் இவை மேற்குத் தொடர்ச்சி மலைத் தொடரில் அதிகமாக வாழுகின்றன. மேலும் தமிழகத்தில் உள்ள முக்கூர்த்தி தேசிய பூங்காவிலும், பவானிசாகர் அணையின் முகத்துவாரமான மாயாற்றிலும் இந்த இனத்தைக் காண முடிகிறது. ஆனாலும் நீர் ஆதாரங்கள் அற்றுப்போன சூழ்நிலையின் காரணமாக சிங்கப்பூர், கம்போடியா, பூட்டான் போன்ற நாடுகளில் இவை இல்லாமல் அழிந்து போய்விட்டன. 

## மேற்கோள்கள்

*
அரக்கு பள்ளத்தாக்கு

**அரக்கு பள்ளத்தாக்கு** (*Araku Valley*) என்பது இந்தியாவின் ஆந்திரப்பிரதேச மாநிலத்தின் விசாகப்பட்டினம் மாவட்டத்தில் உள்ள ஒரு மலைவாழிடமும், நிர்வாகப் பிரிவும் ஆகும். இது காடுகள் அடர்ந்த அழகிய பகுதியாக இருப்பதால் விசாகப்பட்டிணம் மாவட்டத்தில் குறிப்பிடத்தக்க சுற்றுலாத்தலமாக விளங்குகிறது. மேலும் இப்பகுதி காப்பித் தோட்டங்களுக்கும் பெயர் பெற்றது. இது கடல் மட்டத்தில் இருந்து சராசரியாக 911 மீட்டர் உயரத்தில் உள்ளது. 

அரக்கு பள்ளத்தாக்கில் உள்ள 30 போரா குகைகள் நூற்றாண்டுகளுக்கு மேலாக அழகிய கற்களின் மடிப்புகளைக்கொண்டுள்ளது. இவைகள் 705 மீட்டர் உயரத்தில், உலகின் மிகப்பெரிய குகைகளுள் ஒன்றாக உள்ளது. கோஸ்தனி நதிக்கரையில் அமைந்துள்ள இந்த குகைகளை அழகிய மலைகளும் சூழ்ந்துள்ளன.

இப்பள்ளத்தாக்கு விசாகபட்டிணத்தில் இருந்து 116 கிலோமீட்டர் தொலைவில் ஒடிசா எல்லையில் கிழக்குத் தொடர்ச்சி மலைகளின் ஒரு பகுதியாக அமைந்துள்ளது. இதன் பரப்பளவு தோராயமாக 36 சதுர கிலோ மீட்டர்கள்.
## மேற்கோள்கள்


## வெளி இணைப்புகள்

* Araku Valley Pictures of Tribal museum, horticulture nursery, tribal dancing & Borra caves
*Katiki Water Falls, Chaparai Water Cascade
*Araku Valley, Resorts, Waterfalls, Photo Gallery & Location

பகுப்பு:ஆந்திர ஊர்களும் நகரங்களும்
பகுப்பு:இந்தியப் பள்ளத்தாக்குகள்
பகுப்பு:ஆந்திரப் பிரதேசப் புவியியல்
பகுப்பு:விசாகப்பட்டினம் மாவட்டம்
வரதராஜன் முதலியார்

**வரதராஜன் முனிசுவாமி முதலியார்** அல்லது **வரதா பாய்** (1926–1988) என்றழைக்கப்படுமிவர், வேலூர் மாவட்டம் சத்துவாச்சாரியைப் பூர்வீகமாகக் கொண்டு தூத்துக்குடியில் பிரித்தானிய கப்பல் கழகத்தில் பணி செய்து வந்த குடும்பத்தில் பிறந்து மும்பையில் தாதாவாக திகழ்ந்தவராவார். 1970-களில் மிகப்பிரபலமான மாஃபியா கும்பலில் இருந்த ஹாஜி மஸ்தானுக்கும் நிகழுலகத்திற்கும் இணைப்புப் பாலமாக விளங்கினார்.

## தொழில்
1960-களில் மும்பை தொடருந்து நிலையத்தில் சுமைதூக்குக் கூலியாக தன்னுடைய ஆரம்ப காலத்தில் வேலை செய்தார். பின்னர், போதை பொருட்கள் கடத்தல் தொழிலும், மக்தா என்னும் சூதாட்டத்திலும் ஈடுபட்டார். இவ்வாறு படிப்படியாக வளர்ந்த வரதராஜன் பின்னர் கூலிக்கு கொலை செய்தல், கொள்ளை மற்றும் கடத்தல் என அனைத்திலும் ஈடுபட்டதின் விளைவாக 1980-களில் மிகப்பெரிய தாதாவாக உருவானார். இவர் 1980-களில், கட்டப் பஞ்சாயத்திலும் ஈடுபட்டார். கரீம் லாலா-விற்கு பிறகு மிகப்பெரிய சமூகவிரோதியாக விளங்கினார். அச்சமயத்தில், கரீம் லாலா, வரதராஜன் மற்றும் ஹாஜி மஸ்தான் ஆகிய மூவரும் மும்பையில் தாதாவாக திகழ்ந்தனர்.

## ஆன்மீகம்

மாதூங்கா மற்றும் தாராவி பகுதிகளில் அதிகமான ஆதிக்கம் செலுத்தி வந்தார் வரதராஜன். இவர் மாதூங்கா பகுதியில் உள்ள கணபதி கோயிலில், கிருபானந்த வாரியார் சுவாமிகள் முலம்  விநாயக சதூர்த்தி விழாவை   நடத்தி வந்தார்.

## மரணம்

1980-களின் பிற்பாதியில் மும்பையில் அதிகப்படியான பஞ்சாலைகள் மூடப்பட்ட பிறகு இவருடைய செல்வாக்கும் குறையத்தொடங்கியது. 1980-களின் இறுதியில், இவர் சென்னைக்குத் திரும்ப வந்தார். 1988-ம் ஆண்டு தன்னுடைய 62-ஆம் அகவையில் சென்னையில் மாரடைப்பால் காலமானார்.

## திரைப்படங்களில்
1987-ம் ஆண்டு, மணி ரத்னம் இயக்கத்தில் வெளியான *[[நாயகன்]]* திரைப்படத்தில், வரதராஜனின் வாழ்க்கையை அடிப்படையாகக் கொண்டு இருந்தது.  கமல் ஹாசன் அக்கதாப்பாத்திரத்தில் நடித்திருந்தார்.

தயவான் என்ற பெயரில் வினோத் கண்ணா நடிப்பில் இந்தியிலும் இப்படம் 21 அக்டோபர், 1988 அன்று வெளியானது.

தொலைக்காட்சி ஒன்றில் பேட்டியளித்த, அமிதாப் பச்சன் அவருடைய அக்னீபாத் திரைப்படத்திலுள்ள வசனங்கள் வரதராஜ முதலியார் பயன்படுத்தியதில் இருந்து எடுக்கப்பட்டது என்று கூறினார்.

## மேலும் பார்க்க
* கூகிள் புத்தகங்களில் வரதராஜ முதலியார்

## குறிப்புகள்

பகுப்பு:1926 பிறப்புகள்
பகுப்பு:1988 இறப்புகள்
பகுப்பு:இந்தியக் குற்றவாளிகள்
நாதூ லா கணவாய்

**நாதூ லா கணவாய்** என்பது இமயமலையில் உள்ள ஒரு கணவாய். இது இந்தியாவின் சிக்கிம் மாநிலத்தையும் சீனாவின் திபெத் தன்னாட்சிப் பகுதியையும் இணைக்கிறது. இது கடல் மட்டத்தில் இருந்து 4,310 மீட்டர் உயரத்தில் அமைந்துள்ளது. இது பண்டைய பட்டுப்பாதையின் ஒரு பகுதி. திபெத்திய மொழியில் நாதூ என்றால் கேட்கும் காதுகள் என்றும் லா என்றால் கணவாய் என்றும் பொருள். இக்கணவாய் சிக்கிமின் தலைநகரான கேங்டாக்கில் இருந்து 54 கிலோமீட்டர் தொலைவில் உள்ளது. இந்தியர்கள் மட்டுமே இக்கணவாய்க்குச் செல்ல முடியும். அவர்களும் செல்வதற்கு முன்பு அனுமதிச்சீட்டு பெற்றே செல்ல வேண்டும்.

நாதூ லா கணவாய் இந்தியாவிற்கும் சீனாவுக்கு இடையில் உள்ள மூன்று வணிகப்பாதைகளுள் ஒன்று. 1962-இல் இந்திய சீனப் போர் நடைபெற்ற பகுதிகளில் இதுவும் ஒன்றாகும். மேலும் 1967-இல் இப்பகுதியில் இந்திய-சீனப் படைகளுக்கும் இடையே நடந்த மோதலில் இந்தியப்படைகள் வென்றது.

## இதனையும் காண்க
* சோ லா மோதல்
* இமயமலையின் சிகரங்கள் மற்றும் கணவாய்கள் பட்டியல்

## மேற்கோள்கள்
3.Permit Formalities for Nathu La Pass, Sikkim

## வெளி இணைப்புகள்

* 
* 
* 

பகுப்பு:சிக்கிமில் உள்ள கணவாய்கள்
பகுப்பு:திபெத்தில் உள்ள கணவாய்கள்
பகுப்பு:இமயமலையிலுள்ள கணவாய்கள்
பகுப்பு:கேங்டாக் மாவட்டம்
அதிபரவளையத் துண்டு

200px|right
கணிதத்தில் ஒரு **அதிபரவளையத் துண்டு** (*hyperbolic sector*) என்பது கார்ட்டீசியன் தளம் {(*x*,*y*)} -ல் அமையும் ஒரு பகுதியைக் குறிக்கிறது. இப்பகுதி கார்டீசியன் ஆள்கூற்று முறைமையின் ஆதிப்புள்ளியிலிருந்து (*a*, 1/*a*), (*b*, 1/*b*)  ஆகிய இரு புள்ளிகளுக்கு வரையப்பட்ட கதிர்கள் மற்றும் *xy* = 1 அதிபரவளையத்தின் வளைவரை ஆகியவற்றை வரம்புகளாகக் கொண்டமையும். *a* = 1 மற்றும் *b* > 1 கொண்ட ஒரு அதிபரவளையத் துண்டு திட்ட நிலையில் உள்ளதாகக் கொள்ளப்படுகிறது.

## பரப்பளவு

*y* = 1/*x* -ன் வளைவரை, *x* = 1, *x* = b *x* அச்சு ஆகிய வரம்புகளுக்கு இடைப்பட்ட பரப்பு கண்டுபிடித்து, அதோடு {(0, 0), (1, 0), (1, 1)} முக்கோணத்தின் பரப்பைக் கூட்டி அதிலிருந்து {(0, 0), (*b*, 0), (*b*, 1/*b*)} முக்கோணத்தின் பரப்பைக் கழித்தால் நமக்குத் தேவையான அதிபரவளையத் துண்டின் பரப்பு கிடைக்கும்.

* A_1 \;=\; \int_{1}^b \frac{1}{x}\,dx \;=\log_eb.
* முக்கோணம் {(0, 0), (1, 0), (1, 1)} -ன் பரப்பு 1/2
* முக்கோணம் {(0, 0), (*b*, 0), (*b*, 1/*b*)} -ன் பரப்பு 1/2

எனவே திட்ட நிலையிலுள்ள அதிபரவளையத் துண்டின் பரப்பளவு:

A = \log_eb + \frac{1}{2} - \frac{1}{2} = \log_eb .

## மேற்கோள்கள்

பகுப்பு:தொகையீட்டு நுண்கணிதம்
ஐஎன்எஸ் ராஜாளி

**ஐஎன்எஸ் ராஜாளி ** அல்லது **அரக்கோணம் கடற்படை விமான நிலையம்**  என அறியப்படும் இது இந்தியாவின் கடற்படை விமான நிலையம் ஆகும். இது தமிழ்நாட்டில் அரக்கோணம் அருகே அமைந்துள்ளது. மேலும் இது ஆசியாவிலேயே மிகவும் நீளமான இராணுவ ஓடுபாதையைக்  கொண்டுள்ளது.

## வரலாறு
இந்த விமானத்தளம் இரண்டாம் உலகப் போரில் நேச நாடுகளின் உபயோகத்திற்காக 1942ல் கட்டப்பட்டது. முதல் பதிவுசெய்யப்பட்ட செயல்பாடு, 1942ன் மே மற்றும் செப்டம்பருக்கு இடையில், ராயல் இந்திய விமானப்படையின் இரண்டாவது படைப்பரிவு பிரித்தானிய இந்திய இராணுவத்திற்கு உதவ வெஸ்ட்லேன்ட் லிசண்டர் எனும் விமானத்தில் பறந்ததே ஆகும்.
## மேற்கோள்கள்

பகுப்பு:இந்தியக் கடற்படை
பகுப்பு:இந்திய வானூர்தி நிலையங்கள்
சிருங்கேரி

**சிருங்கேரி** (ஆங்கிலம்:*Shringeri*), இந்தியாவின் கர்நாடகம் மாநிலத்தில் அமைந்துள்ள சிக்மகளூர் மாவட்டத்தில் துங்கா ஆற்றின் கரையில் அமைந்துள்ள நகரமாகும்.

## இவ்வூரின் சிறப்பு
இங்கு ஆதிசங்கரர் நிறுவியதாகக் கருதப்படும் அத்வைத பீடம் (ஸ்ரீ சாரதா பீடம்) மற்றும் ஸ்ரீ சாரதாம்பாள் ஆலயம் அமைந்துள்ளது. புராண கதைகளின்படி, ஆதி சங்கரர் இந்த இடத்தில் ஒரு  நாகம் தவளைக்கு அதன் பிரசவத்திற்கு கடும் வெயிலில் குடை பிடிப்பதைக் கண்டு வியந்து, தன் சீடர்களுக்கு கற்பிப்பதற்கு ஏற்ற இடமாக தேர்ந்தெடுத்தார் எனப்படுகிறது.  இயற்கையின் விதிகளை மீறி பகைமை உணர்வை விலங்குகளே அந்த இடத்தில் கைவிட்டதே அதற்கு காரணம். அவர் இந்த இடத்தில் பன்னிரெண்டு ஆண்டுகள் வாழ்ந்துள்ளார். மேலும் அவர் இந்த மடத்தைத் தவிர்த்து வடக்கில் பத்ரிநாத் அருகில் ஜோதிர்மத்திலும்,  கிழக்கில்பூரியிலும், மேற்கில் துவாரகையிலும் மடங்கள் அமைத்தார் எனப்படுகிறது.

## மக்கள் தொகை

2001 ம் ஆண்டு எடுக்கப்பட்ட கணக்கெடுப்பின் படி, இந்த ஊரின் மக்கள் தொகை 4253. அதில் ஆண்கள் 52 சதவிகிதமும், பெண்கள் 48 சதவிகிதமும் ஆகும். ஸ்ரீங்கேரியில் எழுத்தறிவு விகிதம் 83 சதவிகிதம் ஆகும். அது இந்தியாவின் எழுத்தறிவு விகிதம் 59.5 சதவிகித்தை விட அதிகமாகும். அதில் ஆண்களின் விகிதம் 86 சதவிகிதமும், பெண்களின் விகிதம் 79 சதவிகிதமும் ஆகும். சிருங்கேரியில் 8 சதவிகிதம் 6 வயதிற்கும் குறைவான குழந்தைகள் ஆகும். பெரும்பாலான மக்கள் கன்னடமும், இன்னும் சிலர் துளுவும்(இவர்கள் உடுப்பியைச் சேர்ந்தவர்கள்) பேசுகிறார்கள்.

## சுற்றுலா தலங்கள்

சிருங்கேரியைச் சுற்றி பல வரலாற்று சிறப்புமிக்க கோவில்கள் அமைந்துள்ளன. அவற்றுள் ஸ்ரீ சாரதாம்பா கோவில், ஸ்ரீ வித்யாசங்கரர் கோவில் மற்றும் பர்ஷ்வநாத் ஜெயின் கோவில் மிகவும் பிரசித்தமானது. மற்ற கோவில்கள் ஹொரநாடு, கொல்லூர் மற்றும் கலாசா அருகே அமைந்துள்ளது.

## ஸ்ரீ சாரதாம்பா கோவில்

ஸ்ரீ சாரதாம்பா கோவில் கல்வி மற்றும் ஞானக் கடவுளான தேவி சாரதைக்காகக் கட்டபட்டுள்ளது. இந்த கோவில் ஆதி சங்கரர் காலத்தைச் சேர்ந்தது. 14ம் நூற்றாண்டில், வித்யாரண்யர், சந்தன விக்ரகத்தை கல் மற்றும் தங்கத்தாலான விக்ரகமாக மாற்றியுள்ளார். கோவில் கட்டடமும் 20ஆம் நூற்றாண்டின் முற்பகுதி வரை மரத்தால் அமைக்கப்பட்டுள்ளது. பின்னர், எதிர்பாராமல் ஏற்பட்ட ஒரு தீவிபத்தின் காரணத்தால், தென் இந்திய ஹிந்து கலாசார கட்டிடக்கலை படி இப்போதைய கோவில் கட்டப்பட்டுள்ளது.


File:Fishes in Tunga river infront of Shree Sharadambe Devi temple (Sringeri, India, 2010).jpg|துங்காநதி
File:Vidyashankara Temple at Shringeri.jpg|ஸ்ரீவித்யாசங்கரர் ஆலயம்
File:Sharadamba Temple.jpg|சாரதாம்பாள் ஆலயம்
File:Sringeri snake and frog.jpg


## வெளி இணைப்புகள்
* சிருங்கேரி ஸ்ரீ சாரதா பீடம் மற்றும் ஸ்ரீ சாரதாம்பாள் ஆலய படங்கள் தினமணி
* அருள்மிகு சாரதாம்பாள் திருக்கோயில்
* பயனுள்ள பயண தகவல்
* சிருங்கேரி தரிசனம்
* விக்கிமேப்பியாவில் சிருங்கேரி அமைவிடம்

## மேற்கோள்கள்


பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:இந்து புனித நகரங்கள்
பகுப்பு:கர்நாடகத்தில் சுற்றுலாத் துறை
அகத்தியர் தீட்சாவிதி இருநூறு

**அகத்தியர் தீட்சாவிதி இருநூறு** என்பது சமயநெறி கூறும் ஒரு நூல். அகத்தியர் என்று போற்றப்பட்ட ஒருவர் 16ஆம் நூற்றாண்டில் இயற்றிய நூல் இது. 1861 இல் பாலைக்காட்டுச்சேரி சுலுத்தான்பேட்டையிலிருக்கும் பிள்ளைக்குமார் சுப்பிரமணியம்பிள்ளையால் அச்சில் வெளிவந்ததது.

அகத்தைத் தூய்மையாக வைத்துக்கொண்டவர் அகத்தியர். இந்த அகத்தியர் அகத்திலிருக்கும் அழுக்குகளை எண்ணம் என்னும் தீயிலிட்டுக் கொளுத்தியவர். அக அழுக்கைத் தீயச்செய்வது தீக்கை. இந்தத் தீக்கையைத் ‘தீட்சை’ என்கிறோம்.

இந்த நூலில் 294 பாடல்கள் உள்ளன. பிரணாயாமம் என்னும் வளிநிலை, காயசித்தி செய்யும் 43 கோணங்கள், சிவபூசை முதலானவை இதில் சொல்லப்பட்டுள்ளன.

சங்கு, மணி, செகண்டி ஆகிய மூன்றும் சைவ நாதங்கள். இந்த நாதங்களால் (ஓசைகளால்) சிவயோகம் பெறுவது பற்றி இந்த நூல் விளக்குகிறது. 
;இந்த நூலின் இறுதிப் பாடல்
: பணிமாறு காலத்தே மணியின் ஓசை
::பாங்கான சேகண்டி நாத ஓசை
:பணிமாறு காலத்தே மவுன தோத்திரம்
::பத்தியுறும் வாலைகையில் லேகியத்தை ஈந்து
:பணிமாறு காலத்தே சகல சித்தும்
::பரிவாகத் தாஎன்று கையில் வாங்கிப்
:பணிமாறு காலத்தே பணிந்து தெண்டம்
::பண்ணிடுவாய் பூசைவிதி தீட்சை முற்றே.

## மேற்கோள்கள்

பகுப்பு:16 ஆம் நூற்றாண்டுத் தமிழ் நூல்கள்
வெங்கடாசலபதி

**வெங்கடாசலபதி** () என்பவர் இந்துக் கடவுள் விஷ்ணுவின் வடிவங்களில் ஒன்றாவார். இவர் ஸ்ரீனிவாசன், பாலாஜி, வேங்கடன், கோவிந்தன் என்று பல பெயர்களாலும் அறியப்படுகிறார். இவருக்கு உள்ள கோவில்களில் திருப்பதி வெங்கடாசலபதி கோவில் மிகவும் பிரபலமானது ஆகும். திருவேங்கடம் அல்லது வேங்கடம் என்ற பகுதியில் இருப்பதால் வெங்கடாசலபதி என்ற பெயர் வந்திருக்கவும் சாத்தியக்கூறு உள்ளது.

## பெயர்க்காரணம்
"வேம்" என்றால் பாவம்  "கடா"  என்றால் அழித்தல், மற்றும் *ஈஸ்வரா* என்றால் மிகப்பெரிய கடவுள் என்ற பொருள் தருகிறது. இதன் காரணமாக வெங்கடேஸ்வரா என்ற பெயரில் அழைக்கப்படுகிறார்.

## திருமலை திருப்பதி
திருப்பதி-திருமலையில் அமைந்த சப்தகிரியில்  வெங்கடாசலபதி கோயில் உள்ளது. சங்கப்பாடல்கள் இதனை வேங்கட  மலை, வேங்கட நாடு, வேங்கட நெடுவரை, வேங்கட-வரைப்பு, வேங்கடச்சுரம் என்றெல்லாம் குறிப்பட்டுள்ளது. தற்பொழுது ஆந்திரப் பிரதேசத்தில் உள்ளது. ஏழுமலைகளைக் கொண்டுள்ளதால், ஏழுமலையான் என்றும் வெங்கடாசலபதியை வணங்குகின்றனர். இக்கோவில், உலகின் அதிக மக்களின் வழிபாட்டுத்தளமாகவும், மிகப்பெரிய பணக்கார கோவிலாகவும் கருதப்படுகிறது.
திருமலை மலை கடல் மட்டத்தில் இருந்து 853 மீ உயரத்தில் உள்ளது. திருப்பதி 7 மலைகளை உள்ளடக்கியது 7 என்பது ஆதிசேசன் 7 தலைகளை குறிப்பதாகும். 7 மலை பெயர்கள்: சேஷாத்ரி, நீலத்ரி, கருடாத்ரி, அஞ்சனாத்ரி, ருஷுபத்ரி, நாராயன்த்ரி, வேங்கடாத்ரி.

## இவற்றையும் காண்க
* திருப்பதி வெங்கடேசுவர சுவாமி கோயில்
* திருமலை
* திருப்பதி
* சப்தகிரி - ஏழுமலை
## மேற்கோள்கள்
 

## வெளி இணைப்புகள்
* திருப்பதி வெங்கடாசலபதி திருக்கோயில் தினமலர்

பகுப்பு:வைணவ சமயம்
பகுப்பு:திருமாலின் பெயர்கள்
பகுப்பு:திருப்பதி வெங்கடாசலபதி கோயில்
பகுப்பு:இந்து வட்டாரக் கடவுள்கள்
தவ்ஹீது

தவ்ஹீத் (அரபி:  **;) என்பது இசுலாமிய சமயத்தின் ஓரிறைக் கொள்கையைக் குறிக்கும் அரபு மொழிச்சொல் ஆகும். கடவுள் ஒருவரே, அவர் ஈடு இணையற்றவர் ஓரிறைக் கொள்கையே இசுலாமியத்தின் அடிப்படை விழுமியம். கடவுளுக்கு இணை வைப்பதும், உருவ வழிபாடு செய்வதும் பாவம் என்பதும் தவ்ஹீத் கொள்கையின் அடிப்படையில் உருவானவை. 

தவ்ஹீத் கொள்கையை முன்னிறுத்தி எழுந்த பல இசுலாமிய இயக்கங்கள், இந்தியாவில் உள்ள பல இசுலாமியர்கள் ஆஜ்மீர் தர்கா, நாகூர் தர்கா போன்ற தர்காக்களுக்குச் செல்லும் வழக்கம் உடையவராகவும் சந்தனக் கூடு போன்ற விழாக்களை நடத்தும் பழக்கம் உடையோராகவும் இருப்பது தவ்ஹீத் கொள்கையின் படி தவறு என்று எதிர்க்கின்றனர். ஜாமியத்துல் குர்ஆன் வல் ஹதீஸ், தமிழ்நாடு தவ்ஹீத் ஜமாஅத், இந்திய தவ்ஹீத் ஜமாஅத், அஹ்லே ஹதீஸ் மற்றும் ஜமாஅத் அல் முஸ்லிமீன் ஆகிய அமைப்புகள் இவற்றில் அடங்கும்.

## மேற்கோள்கள்

பகுப்பு:இசுலாமிய இறையியல்
அண்ணாமலைக் கோவை

**அண்ணாமலைக் கோவை** என்னும் நூல் 16ஆம் நூற்றாண்டில் தோன்றிக் காணாமல் போன 
நூல்களில் ஒன்று. இந்த நூலைப்பற்றி முத்துத்தாண்டவப்பிள்ளை என்பவர் குறிப்பிட்டுள்ளார் என்பது  மு. அருணாசலம் குறிப்பு.

திருவண்ணாமலையை முன்னிலைப்படுத்திப் பாடப்பட்ட அகத்துறை விளக்கநூல் இது என்பதை இதன் பெயரால் உணரமுடிகிறது.

## கருவிநூல்

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
கலைநய சீருடற்பயிற்சிகள்

**கலைநய சீருடற்பயிற்சிகள்** (*Artistic gymnastics* ) போட்டியாளர்கள் பல்வேறு சீருடற்பயிற்சிக் கருவிகளில்,  தாவுவதற்கு போதிய நேரமின்றி, 30 முதல் 90 விநாடிகள் வரை சிறு  பயிற்சிகளை நிகழ்த்தும் ஓர் சீருடற் பயிற்சி போட்டியாகும்.  இதனை  பன்னாட்டு சீருடற்பயிற்சி கூட்டமைப்பு (FIG), கட்டுப்படுத்துவதுடன் பன்னாட்டு போட்டிகளை ஒழுங்குபடுத்தி *கோட் ஆஃப் பாயிண்ட்ஸ்* எனப்படும்  போட்டியாளருக்கு புள்ளிகளை வழங்கும் முறைமையை வடிவமைக்கிறது.  ஒவ்வொரு நாட்டிலும் அந்நாட்டு தேசிய கூட்டமைப்புக்கள் இதனை ஒழுங்குபடுத்துகின்றன. கோடைக்கால ஒலிம்பிக் விளையாட்டுக்களிலும் பிற போட்டிச் சூழல்களிலும்  கலைநய சீருடற் பயிற்சிகள் பார்வையாளர்கள்  விரும்பும்  ஓர் நிகழ்வாக விளங்குகிறது.

## வெளி இணைப்புகள்

*NCAA Women's College Gymnastics
*MCAA Men's College Gymnastics
*Gymnastics Photos 
*அனிமேஷன்

பகுப்பு:சீருடற்பயிற்சி விளையாட்டு
தலைமையகம்

**தலைமையகம்** (Headquarters அல்லது Head Office) என்பது ஒரு நிறுவனத்தின் அல்லது அமைப்பின் முக்கிய பணிகள் எல்லாம் ஒருங்கிணைக்கப்படும் மையமாகும். பெருநிறுவன தலைமையகத்தில், முக்கிய திட்டமிடல், பெருநிறுவன தொடர்புகள், வருமான வரி, சட்டம், சந்தைப்படுத்தல், நிதியியல், மனித வளம், தகவல் தொழில்நுட்பம் மற்றும் கொள்முதல் ஆகிய முக்கிய பணிகள் நடைபெறுகிறது. பொதுவாக நிறுவனத்தின் முதன்நிலை தலைவர்கள் பணிபுரியும் இடம் இதுவாகும். பெருநிறுவனத்தின் அலுவல் பகுதியைப் பொருத்து பகுதிவாரியாக நிர்வாகம் செய்ய வட்டார தலைமையகமும் உண்டு.

பகுப்பு:அமைப்புகள்